М. О. Әуәзов исемендәге Ҡаҙаҡ дәүләт академия драма театры

М. О. Әуәзов исемендәге Ҡаҙаҡ академия драма театры — Алма-Аталағы драма театры.. Тарихы 1925 йылдың аҙағында Ҡыҙылурҙала, Ҡаҙағстан АССР-ның ул саҡтағы баш ҡалаһында, ойошторолған. Театр асыу 1926 йылдың 13 ғинуарында Кошке Кеменгеровтың «Алтын сакина́» («Золотое кольцо») пьесаһы буйынса Сералы Кожамкулов ҡуйған спектакль һәм ҙур концерт менән асыла . 1928 йылда, баш ҡала Алма-Атаға күсерелгәнлектән, театр ҙа шунда күсерелә. 1937 йылдан театрға академия, ә 1961 йылдан — Мөхтәр Әуәзов исеме бирелә. Театр башында халыҡ ижады һәм үҙешмәкәр сәнғәт оҫталары: Жумат Шанин, Курманбек Джандарбеков, Серке Кожамкулов, Ҡалибек Ҡуанышпаев, Елюбай Умурзаҡов, Амре Кашаубаев, Иса Байзаков, Калан Бадыров, Ш. Байзакова, К. Мунайтпасов, Ф. Ашкеев, З. Атабаев, К.Беисов, М. Шамов һ. б. торған. Театр эшмәкәрлегенең тәүге йылдарында режиссёрҙар актерҙар араһынан килеп сыҡҡан: Шанин, Кожамкулов, Джандарбеков. Тәүге репертуар булдырыу өҫтөндә яҙыусылар Әуәзов, Сейфуллин, Майлин эшләгән. Иртә осорҙа Совет власы урынлаштырыу тураһындағы спектаклдәр ҡуйылған: Сейфуллиндың «Ҡыҙыл ыласындар»ы, Успанов һәм Утеулиндың «Зарлык» пьесаһы; шулай уҡ боронғо ауылдың көнкүрешен, ҡаҙаҡ халҡының революцияға тиклемге тормошон сағылдырған: Әуәзовтың «Каракоз», «Байбише — токал»ы, Беимбет Жармагамбет улы Майлиндың «Никах»ы, «Хәйләкәр мулла»һы, Ерданаевтың «Малкамбай»ы, Шаниндың «Торсыкбай»ы, «Айдарбек», «Аркалык-батыр» пьесалары [1] 2019 йыл 10 июнь архивланған.. 30-сы йй. театр профессиональ рус режиссёрҙарын (М. Г. Насонов, И. Б Боров, М.. А. Соколовский), рәссамдарын (К. Ходжиков) йәлеп итә, ҡатмарлы драматик әҫәрҙәрҙе: Әуәзовтың «Төнгө йәшен»ен, Майлин һәм Мусреповтың «Амангельды»һын сәхнәләштереүгә тотона. 1941-45 йй. репертуар нигеҙендә совет халҡының героик көрәшенә арналған: Әуәзовтың «Һынау сәғәте», Әуәзов һәм Әбишевтың «Намыҫ гвардияһы» спектаклдәр булған, шулай уҡ Мусреповтың «Ахан-сэре — Аҡ токты», Шекспирҙың.«Үҙ һүҙлене тыйыу» «Укрощение строптивой» әҫәрҙәре сәхнәләштерелгән. Иң мөһим сәхнә постановкалары: Әбишевтың «Дуҫлыҡ һәм мөхәббәт», «Карьера һәм намыҫ», Мостафиндың «Миллионер»ы, Хөсәйеновтың «Кисә һәм бөгөн», «Ауыр яҙмыштар», Тажибаевтың «Бер ағастан урман булмай» Мухамеджановтың «Кәпәс аҫтында бүре балаһы», «Яусы килде», «Сит ер», Ахтановтың «Сауле», «Буран»ы, Шашкиндың «Шағир йөрәге», Кабдоловтың «Һүнмәҫ ут», Айытматовтың һәм Мухамеджановтың «Фудзиямаға күтәрелеү» һәм башҡа бик күп әҫәрҙәр [2].XX быуаттың 40-80-се йылдарында ҡуйылған. 2001-2013 йылдарҙа. — театрҙың художество етәксеһе Ҡаҙаҡ ССР-ының халыҡ артисы Обаев Есмухан. Спектаклдәр ҡаҙаҡ телендә алып барыла, рус теленә синхрон тәржемә ителә. Билдәле театр артистары Театр бинаһы 1981 йылда махсус Ҡаҙаҡ драма театры өсөн Абай проспектында яңы бина төҙөлә. Архитекторҙар О Баймурзаев, А. Ҡайнарбаев, М. Жакҡылыҡов , инженерҙар М. Плахотников һәм А. Брохович, рәссамдар И. Нимец һәм Г. Завизионный ҡатнашлығында, проект авторҙары булдылар. 1982 йылда был проект өсөн өс автор Ҡаҙаҡ ССР-ының Чокан Вәлиханов исемендәге дәүләт премияһына лайыҡ булды. Бина үҙенең конструктив һәм архитектура үҙенсәлектәре буйынса уникаль ҡоролма булып тора. Бөтә фасадтарының композиция яғынан хәл ителеүе – төп күләмдең бөтөнлөгөнән ғибәрәт. Бина бейек түбәнге өлөшкә цоколь урынлаштырылған. Төп инеү урыны алдында М. О. Әуәзов һәйкәле ҡуйылған тантаналы баҫҡыс менән билдәләнә. Фойены декоратив барельеф биҙәй. Бинаның күләме һәм уның элементтарының үҙ-ара тура килеүе соразмерность ҡоролмаға айырым мөһабәтлек монументальность һәм тантаналылыҡ торжественность бирә. Фасадтарҙы биҙәүҙә гранит, ҡабырсаҡтар, мәрмәрҙән ҡулланылған Һәйкәл статусы Театр бинаһы архитектура ҡомартҡыһы булып тора, 1982 йылда дәүләт реестрына индерелгән. 2010 йылдың 10 ноябрендә Алматы ҡалаһының урындағы әһәмиәтле тарих һәм мәҙәниәт ҡомартҡыларының яңы Дәләт исемлеге раҫланды, шул уҡ ваҡытта алдағы бөтә ҡарарҙар көсөн юғалтҡан тип танылды. Был Ҡарарҙа ҡала театры бинаһы үҙенең урындағы әһәмиәткә эйә ҡомартҡы статусын һаҡлап ҡалды. 2014 йылда һаҡланыусы зоналарҙың сиктәре раҫланған . Мөхтәр Әузов һәйкәле 1980 йылда Мөхтәр Әуәзов һәйкәле Абай проспекты янында, ул ваҡытта төҙөлөп ятҡан драма театры бинаһы алдында ҡуйылған. М. О. Әуәзовтың бронзанан ҡойолған һыны скульптор Е. А. Сергебаев моделе буйынса ҡойолған. Лабрадорит постаменты архитекторҙар О. Ж. Баймурзаев, А. С. Ҡайнарбаев проекты буйынса төҙөлгән. Пластик яҡтан һәйкәл ғәҙәттәгесә хәл ителгән. Уң ҡулына китап тотҡан яҙыусы, уйланған төҫтә креслола ултыра. Постаменттың фасадында бронза ҡойолмаға яҙылған текст «Мөхтәр Омарханулы Әуәзов». Автор коллективы 1982 йылда Ҡаҙаҡ ССР-ның Дәүләт премияһына лайыҡ булған. 1982 йылдың 26 ғинуарынан һәйкәл Ҡаҙаҡ ССР-ының республика әһәмиәтендәге тарих һәм мәҙәниәт ҡомартҡылары исемлегенә. индерелгән. Иҫкәрмәләр Һылтанмалар Официальный сайт театра 2019 йыл 27 март архивланған. Репертуар театра на Афише Список постановок театра с 1928 по 1962 годы 2018 йыл 30 сентябрь архивланған.